Komisijos reglamentas (EB) Nr. 1495/97
1997 m. liepos 29 d.
nustatantis konkrečias priemones, nukrypstančias nuo Reglamento (EEB) Nr. 3719/88 dėl galvijienos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 2222/96 [2], ypač į jo 13 straipsnio 12 dalį,
kadangi Komisijos reglamentas (EEB) Nr. 3719/88 [3] su paskutiniais pakeitimais, padarytais Reglamentu (EB) Nr. 1404/97 [4], nustato žemės ūkio produktų importo ir eksporto licencijų ir išankstinio nustatymo sertifikatų sistemos taikymo išsamias bendrąsias taisykles;
kadangi Komisijos reglamentas (EB) Nr. 1445/95 [5] su paskutiniais pakeitimais, padarytais Reglamentu (EB) Nr. 266/97 [6] dėl importo ir eksporto licencijų taikymo galvijienos sektoriuje taisyklių;
kadangi po Airijoje nustatytų galvijų spongiforminės encefalopatijos atvejų sveikatos priemonės, kurių ėmėsi Egipto valdžios institucijos dėl airiškos jautienos ir veršienos eksporto, padarė didelę žalą eksportuotojų ekonominiams interesams ir kadangi taip sukurta situacija turėjo neigiamos įtakos Reglamente (EEB) Nr. 3719/88 numatytoms eksporto galimybėms;
kadangi todėl būtina apriboti tokius žalingus padarinius patvirtinant specialiąsias priemones, kad galėtų būti sureguliuotos eksporto operacijos, kurios nebuvo vykdomos prieš tai minėtomis aplinkybėmis;
kadangi šiame reglamente nustatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Šis reglamentas taikomas Reglamento (EB) Nr. 1445/95 III priede išvardytiems 3 kategorijai priskiriamiems produktams, kuriems eksporto licencijos, 7 skirsnyje nurodančios "Egiptas", išduotos Airijoje nuo 1996 m. spalio 30 d. iki 1996 m. gruodžio 31 d.
2. Šis reglamentas taikomas tik tada, jei susiję eksportuotojai pateikia kompetentingoms valdžios institucijoms pakankamą įrodymą, kad jie negalėjo vykdyti eksporto operacijų dėl sveikatos priemonių, kurių ėmėsi trečiosios paskirties šalies valdžios institucijos.
2 straipsnis
Eksporto licencijos, išduotos pagal Reglamentą (EB) Nr. 1445/95 nuo 1996 m. spalio 30 d. iki 1996 m. gruodžio 31 d., turėtojo prašymu eksporto licencija panaikinama ir užstatas grąžinamas.
3 straipsnis
Kiekvieną ketvirtadienį Airija praneša apie produktų kiekius, kuriems prieš tai buvusią savaitę taikyta 2 straipsnyje numatyta priemonė, nurodydama licencijų išdavimo datą.
4 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. liepos 29 d.